 Bosna i Hercegovina

Federacija Bosne i Hercegovine

**ŽUPANIJA ZAPADNOHERCEGOVAČKA**

**OSNOVNA ŠKOLA VRANIĆ**

Broj:813/24

Vranić, 20. prosinca 2024. godine

Temeljem članka 89. stavak (3) točka (e) Zakona o odgoju i obrazovanju u osnovnoj školi („Narodne novine Županije Zapadnohercegovačke“ broj: 20/17, 11/24 i 17/24) i članka 47. stavak (1) točka (e) Statuta Osnovne škole Vranić Posušje, a sukladno Zaključku Vlade ŽZH broj:01-1569-11/24-53 od 19. prosinca 2024. godine, Školski odbor Osnovne škole Vranić na sjednici održanoj 20. prosinca 2024. godine donosi Odluku o raspisivanju

**N A T J E Č A J A**

**za slobodna radna mjesta u školskoj 2024./2025. godini**

1. Učitelj glazbene kulture - 4 sata nastave tjedno, na određeno radno vrijeme, a najkasnije do 15. 7. 2025. godine uključujući i godišnji odmor, 1 izvršitelj
2. Učitelj engleskog jezika- 11 sati nastave tjedno, na određeno radno vrijeme, a najkasnije do 15. 7. 2025. godine uključujući i godišnji odmor, 1 izvršitelj
3. Učitelj informatike- 6 sati nastave tjedno, na određeno radno vrijeme, a najkasnije do 15.7. 2025. godine uključujući i godišnji odmor, 1 izvršitelj

4. Računovođa u školi- puno radno vrijeme, na određeno radno vrijeme, do povratka djelatnice s porodiljnog dopusta, a najkasnije do 15.7. 2025. godine uključujući i godišnji odmor, 1 izvršitelj

**Uvjeti natječaja:**

Pored općih uvjeta propisanih Zakonom o radu Županije Zapadnohercegovačke („Narodne novine Županije Zapadnohercegovačke“broj: 11/17), kandidati trebaju ispunjavati i posebne uvjete iz Zakona o odgoju i obrazovanju u osnovnoj školi („Narodne novine Županije Zapadnohercegovačke“ broj: 20/17, 11/24 i 17/24), Pravilnika o radu Osnovne škole Vranić Posušje, te Pravilnika o stručnoj spremi pedagoško psihološkom obrazovanju učitelja i stručnih suradnika u osnovnoj školi („Narodne novine Županije Zapadnohercegovačke“ broj: 15/14). Kandidati za radno mjesto pod točkom 4. Natječaja moraju zadovoljavati uvjete propisane u Pravilniku o djelokrugu rada tajnika te administartivno-tehničkm i pomoćnim poslovima koji se obavljaju u osnovnoj školi („Narodne novine Županije Zapadnohercegovačke broj:4/20).

**Kandidati su na natječaj obvezni dostaviti sljedeće dokumente:**

- prijava na natječaj,

* kratak životopis s kontakt telefonom i adresom,
* dokaz o završenoj stručnoj spremi (ovjerena preslika diplome), te rješenje o nostrifikaciji ukoliko fakultet nije završen u BiH,
* izvod iz matične knjige rođenih (ovjerena preslika),
* uvjerenje o državljanstvu (ovjerena preslika),
* dokaz o položenom stručnom ispitu (ovjerena preslika), osim za točku 4.Natječaja,
* ovjerena izjava da kandidat u posljednje tri godine od dana objavljivanja upražnjenog radnog mjesta nije otpušten s radnog mjesta kao rezultat stegovne mjere bilo gdje u BiH,
* ovjerena izjava da kandidat nije obuhvaćen odredbom članka IX. 1 Ustava Bosne i Hercegovine.
* ovjerena izjava da protiv kandidata nije potvrđena optužnica za kazneno djelo
* ovjerena izjava da kandidat nije pravomoćno osuđen za kazneno djelo protiv ustavima utvrđenog ustroja Županije, Federacije Bosne i Hercegovine i BiH, kazneno djelo zapuštanja i zlostavljanja djeteta ili maloljetne osobe ili neko drugo kazneno djelo protiv tjelesne zlouporabe djeteta ili maloljetne osobe
* ovjerena izjava da protiv kandidata nije podignuta optužnica za kazneno djelo zapuštanja i zlostavljanja djeteta ili maloljetne osobe ili neko drugo kazneno djelo protiv tjelesne zlouporabe djeteta ili maloljetne osobe.

**Uz prednje navedeno potrebno je priložiti i dodatnu dokumentaciju:**

* dokaz o radnom stažu u školi nakon stjecanja stručne spreme – mjerodavni dokument nadležne institucije (Porezna uprava ili MIO)

S kandidatima koji ispunjavaju uvjete natječaja obavit će se intervju s ravnateljem škole.

**Izabrani kandidati dužni su prije sklapanja Ugovora o radu dostaviti**:

- Liječničko uvjerenje o zdravstvenoj sposobnosti,

- Uvjerenje da se protiv kandidata ne vodi kazneni postupak ,

- Uvjerenje o nekažnjavanju

- Ovjerena preslika CIPS-ove osobne iskaznice,

- Uvjerenja o prebivalištu

Natječaj ostaje otvoren osam (8) dana od dana objave na web stranici škole.

Nepotpune i nepravovremene prijave neće se razmatrati.

**Prijave slati isključivo preporučenom poštom na adresu:**

**Osnovna škola Vranić Posušje**

**Vranić 13, 88 240 Posušje,**

**s naznakom ˝Za natječaj˝**

**Školski odbor**

**Osnovne škole Vranić Posušje**